Geir Byberg

Geir Lorents Byberg (født 23. juni 1967) er en norsk lokalpolitiker, som representerer Kristelig Folkeparti. Høsten 2011 blei han valgt til varaordfører i Hamar kommune. Han har vært kommunestyremedlem sia 1995.

Til tross for en 9.-plass på listen ble han valgt inn i fylkestinget i Hedmark som eneste KrF-representant 2007. Han ble gjenvalgt 2011, da som øverste på lista. Etter valget 2011 ble Byberg valgt som leder av kontrollutvalget.

Foran stortingsvalget 2013 står han øverst på KrF-lista for Hedmark. I perioden 2001–2005 var han partiets tredje vararepresentant fra fylket.

Byberg arbeider som rektor og daglig leder (fra 2017) ved Hedmarktoppen folkehøyskole. Han er festivalsjef for pinsebevegelsens årlige sommerstevne, som arrangeres på skolen.

Han var styreleder for Storhamar Hockey fra 2014 til 2017, og nestleder i styret fra 2017.

Lokalt er han også kjent for å ha vært initiativtaker til stupetårnet på Hamar.

 Referanser 

Kategori:Lokalpolitikere i Hamar
Kategori:KrF-politikere i Hedmark
Kategori:Lokalpolitikere i Innlandet
Kategori:Fødsler i 1967